รับฟ้องอีก2คดีราเกซโกงบีบีซีนัดสอบ8พ.ย.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — ศาลอาญารับฟ้องคดีราเกซทุจริตบีบีซีอีก นัดสอบ 8 พ.ย.
ศาลอาญามีคำสั่งประทับรับฟ้องคดีที่อัยการฝ่ายคดีเศรษฐกิจ ยื่นฟ้องนายราเกซ สักเสนา อายุ 57 ปี อดีตที่ปรึกษานายเกริกเกียรติ ชาลีจันทร์ อดีตกรรมการผู้จัดการใหญ่ ธนาคารกรุงเทพฯ พาณิชย์การ หรือบีบีซี ในคดียักยอกเงินจากบีบีซี จำนวน 2 สำนวน คือคดีหมายเลขดำที่ อ.984/2553 ที่ร่วมกับผู้บริหารบีบีซีอนุมัติสินเชื่อให้บริษัท ซิลเวอร์สตาร์ อินเวสเม้นท์ คอร์ปอเรชั่น และคดีหมายเลขดำที่ อ.2240/2553 ที่อนุมัติสินเชื่อระยะสั้นโดยบัตรพิเศษผ่านรายการ 0112J ที่ใช้สำหรับการแก้ไขเพิ่มวงเงินสินเชื่อในระบบคอมพิวเตอร์ลูกค้าเงินกู้บีบีซี 
โดยวงเงินความเสียหายมากกว่า 1,400 ล้านบาท
ถือเป็นคำสั่งฟ้องนอกเหนือจากคดีที่อัยการยื่นฟ้องนายราเกซ คดีหมายเลขดำที่ อ.3054/2552 ต่อศาลอาญากรุงเทพใต้ กรณีที่ร่วมกับนายเกริกเกียรติ ทุจริตปล่อยเงินกู้สินเชื่อบีบีซีให้กับบริษัท ซิตี้เทรดดิ้ง คอร์ปอเรชั่น มูลค่า 1,657 ล้านบาท ซึ่งเป็นคดีที่ร้องขอส่งตัวผู้ร้ายข้ามแดน 
คำสั่งศาลยังระบุว่า ทางการแคนาดามีหนังสืออนุญาตให้อัยการยื่นฟ้องนายราเกซได้ 2 สำนวน จึงมีคำสั่งให้ประทับรับคำฟ้องคดีไว้พิจารณาเพื่อมีคำพิพากษาต่อไป โดยนัดสอบคำให้การนายราเกซ วันที่ 8 พ.ย.นี้ เวลา 09.00 น.